INTERVJU O PROJEKTNEM UČNEM DELU

Delovna doba ( v učiteljskem poklicu): 28 let

1. **Zanima me od kod pobuda za projektno učno delo, ki ga nato izvajate v šoli? Ali pobuda pride iz Ministrsva za šolstvo in se tako poslužujete tudi tekmovanj med različnimi šolami, ali sami oblikujete iniciativo projektne teme?**

Na naši šoli se za projektno delo odločimo skupaj, ko načrtujemo delo za naslednje šolsko leto. V zadnjih letih so to predvsem pomembne obletnice znanih občanov ( Lojze Perko, Maksim Gaspari, Fran Gerbič,…). Imamo pa tudi nekaj projektov, ki trajajo več kot eno šol. leto in pridejo kot pobuda iz zunanjih institucij ( Eko šola, Bralna pismenost, Zdrava šola, Odgovorno s hrano,…).

1. **V okviru izvajanja projektnega učnega dela, je pomembno da Vi kot vodja projekta spodbujate in usmerjate učence pri delu. Kot zunanji opazovalec zaznate konflikte in nasprotja, ki prihajajo med njimi. Kako uspešni so pri reševanju le teh in katere kompetence še razvijajo pri skupnem delu?**

Najprej je potrebno učencem in ostalim izvajalcem projekta natančno in jasno predstaviti temo in okvirne cilje, ki jih želimo doseči. Nato je potrebno razdeliti naloge in časovno omejiti trajanje, izvajanja posamezne naloge. Dobro je, da so predstavitve ugotovitev oz. rezultatov dela predstavljene sproti. Izvajane del je lahko v paru, v skupini ali individualno raziskovanje. Tu se potem pokažejo sposobnosti učencev za voditeljske funkcije, za marljive izvajalce in navsezadnje tudi za učence, ki se samo »šlepajo« v delu ostalih. Učenci na razredni stopnji, kjer sama poučujem konfliktov na tem področju še niso sposobni reševati sami, ampak pri tem potrebujejo pomoč. Tu se razvijajo tudi sposobnosti povzemanja bistva, javnega nastopanja, intervjujev, uporaba računalniških programov in uporabe iskanja podatkov s pomočjo interneta, risanja,...

1. **Kdo vse sodeluje pri nastajajočem projektnem delu? Vključujete tudi zunanje izvajalce, mogoče tudi starše, ali se osredotočite predvsem na aktivnost učencev?**

Pri delu vključujem predvsem učence, njihove sorodnike in znance, vaščane in znane krajane.

1. **Na kakšne tematike se naslajte pri osnovanju projektnih učnih del. Ali probleme skušate aktualizirati, povezati s problemi današnje družbe npr. Zavržena hrana, ločevanje odpadkov, onesnaževanje okolja. V kolikšni meri se poslužujete projektnih učnih del osnovanih na medsebojnih odnosih npr. Kako se bomo bolje razumeli ?**

Poleg zgoraj naštetih tem, se kakšna aktualna tema pojavi glede na situacije, ki nastanejo v razredu ali so povezane z učno snovjo ( Voda, Življenje nekoč). Seveda so vedno teme povezane z aktualnimi temami (olimpijske igre,…).

1. **Kateri je bil Vaš zadnji projekt na katerega ste izjemno ponosni? Ali ste delo osnovali po etapah in kakšen je bil končni izdelek?**

Fran Gerbič in Marjan Manček- šolski projekt. Delo je potekalo etapno – celo šolsko leto. Zaključek z razstavo in prireditvijo.

Moj domači kraj- razredni projekt- (trajal le 14 dni) predstavitev plakatov, slik, predmetov, oseb,…

1. **Zanimajo me še vaše pozitivne in negativne izkušnje, ki ste jih pridobili tekom izvajanja projektnih učnih del? Kakšen nasvet bi lahko podali meni, kot bodoči učiteljici, ki se s tem še nisem srečala?**

Učenci pri tem zelo uživajo in razvijajo veliko spretnosti. Vsak se lahko pokaže na njegovem močnem področju in se naučijo delati v skupini. Radi delajo z računalniki in v večini radi javno nastopajo. Zelo radi projekt zaključimo tudi tako, da se predstavimo staršem (predstava, razstava,…), kar je za učence še posebna nagrada.